Diari Oficial de la Generalitat Valenciana


Sumari del DOGV 9319, del 13-04-2022 (2022/2810)

Informació pública de la versió final de la modificació del Pla parcial d'ordenació del sector «Calvari II» i de l'informe ambiental i territorial estratègic.
--------------------------------------------------------------------------------------------------------------------------------------------------------------

### Dades del document

Número de DOGV
:   9319

Data del DOGV
:   13-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2810


Data del document
:   16-03-2022

Organisme emissor
:   Ajuntament de Pego

Tipus de document
:   Anunci

Descriptors 

:   * Pego
    * administració local
    * pla d'urbanisme

Informació pública de la versió final de la modificació del Pla parcial d'ordenació del sector «Calvari II» i de l'informe ambiental i territorial estratègic. [2022/2810]  
En compliment del que es disposa en l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP; hui article 61 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, TRLOTUP), es publica l'Acord de 10 de març de 2022, de la Junta de Govern Local (Exp. 1403/2021), que, textualment, en la part dispositiva, diu:  
  
«Primer. Sotmetre a informació pública la versió final de la modificació del Pla parcial d'ordenació del sector «Calvari II», juntament amb l'informe ambiental i territorial estratègic, durant 45 dies hàbils, a comptar des de l'endemà de la publicació, conforme disposa l'article 57.1, en relació amb l'article 53.2 de la LOTUP (hui articles 61.1 i 55.2 del TRLOTUP).  
Segon. Realitzar consulta, durant el mateix termini, a les administracions públiques i organismes afectats, amb petició dels informes exigibles d'acord amb la legislació sectorial, així com a les persones interessades. La falta d'emissió dels informes en el termini establit permetrà prosseguir la tramitació de les actuacions.  
Tercer. Realitzar consulta, durant el mateix termini, a les empreses subministradores dels serveis públics urbans que pogueren resultar afectats i, en concret, d'aigua, energia elèctrica, gas, telefonia i telecomunicacions, perquè emeten informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística. I sol·licitar informe als serveis municipals competents.  
Quart. Ordenar la publicació de la part dispositiva d'aquest acord, mitjançant anuncis en el Diari Oficial de la Generalitat Valenciana (DOGV), en un diari no oficial de premsa escrita de gran difusió en la localitat, i en la pàgina web municipal www.pego.org. Els anuncis indicaran l'adreça electrònica per a la consulta.  
Enllaç: https://www.pego.org/noticies/2022/03/15/informacion-publica-de-la-version-final-de-la-modificacion-del-plan-parcial-de-ordenacion-del-sector-calvari-ii-de-pego/  
Cinqué. Inserir en la pàgina web municipal www.pego.org la documentació sotmesa a informació pública, així com posar-la a la disposició del públic, durant el termini indicat, en les dependències municipals de l'Àrea d'Urbanisme de l'Ajuntament de Pego, situades en la Plaça de l'Ajuntament, 1, de Pego, de dilluns a divendres, d'11.00 a 13.30 hores, a l'efecte que les persones que es consideren afectades puguen examinar-la i formular-hi les al·legacions, suggeriments i observacions que estimen pertinents.  
Sisé. Notificar aquest acord a les persones interessades, perquè en prenguen coneixement, indicant que es tracta d'un acte de tràmit, contra el qual no es pot interposar cap recurs.»  
  
Cosa que es comunica per a coneixement general, i a l'efecte de les persones interessades que siguen desconegudes, se n'ignore el lloc de la notificació o bé, intentada aquesta, no s'haguera pogut practicar, de conformitat amb el que s'estableix en l'article 44 i 45 de la Llei 39/2015, d'1 d'octubre, del procediment administratiu comú de les administracions públiques (LPACAP).  
  
Pego, 16 de març de 2022.- L'alcalde president: Enrique Moll Briones.